**Regler:**

Som deltager ved HEE Lan Party arrangementer accepterer du disse regler:

1. Aldersgrænse 12 år. Er du yngre *skal* du være ifølge med en voksen.

2. Der *skal* udvises god opførsel, ro og orden. Ligeledes *skal* anvisninger fra arrangementets hjælpere følges.

3. Dansk lovgivning *skal* overholdes; hærværk (fysisk såvel som elektronisk), tyveri mv. politianmeldes.

4. Det er *kun* tilladt at tilslutte PC og konsol udstyr.

5. Rygning er *kun* tilladt uden for bygningen.

6. Det er ikke tilladt at medbringe mad- eller drikkevarer. Mad og drikkevare kan købes i kiosken.

7. Det er *ikke* tilladt at hente eller dele ulovlig data under arrangementet.

8. Det er *ikke* tilladt at medbringe, indtage eller være påvirket af alkohol eller euforiserende stoffer.

9. Det er ikke tilladt at livestreame. Husk at vise hensyn.

10. HEE Lan Party tager billeder og optager video ved arrangementet, til markedsføring af HEE Lan Party. Billeder og video kan også videregives til samarbejdspartnere i såvel som uden for EU/EØS lande.

11. HEE Lan Party overvåger og logger internetaktiviteter, i overensstemmelse med dansk lovgivning.

12. HEE Lan Party fralægger sig ethvert ansvar for person- og materielskade, samt for alt ulovligt software eller data, som deltagerne har medbragt.

13. HEE Lan Party refunderer *ikke* penge for betalte billetter.

14. Overtrædelse af disse regler kan og vil resultere i en advarsel eller i grove tilfælde, øjeblikkelig bortvisning fra arrangementet.

15. HEE Lan Party forbeholder sig retten til at tilpasse præmier, sted mv. på ethvert givet tidspunkt.

**Huskeliste:**

Vi har forsøgt at lave en huskeliste, du kan bruge som tjek liste, når du pakker :)

|  |  |
| --- | --- |
| **Stationær:** | **Bærbar:** |
| - Computerkabinet. - Skærm. - Tastatur. - Mus. - Headset. | - Bærbar computer. - Mus. - Headset. |
| - Stikdåse med mindst 3 udtag og ca. 2 meter kabel. - 1 strømkabel 230v til computerkabinet. - 1 strømkabel 230v til skærm. - 1 skærmkabel mellem kabinet og skærm.  - netværkskabel 5 meter - 1 musemåtte | - Stikdåse med mindst 3 udtag og ca. 2 meter kabel.  - netværkskabel 5 meter - 1 strømforsyning og strømkabel 230v til den bærbare. - 1 musemåtte. |

- Hvis du har trådløst mus og/eller tastatur, skal du også huske modtageren til disse ting, og et ekstra sæt batterier er også en god idé.

**Tilbehør:**

- Skiftetøj (undertøj, T-shirt, skjorte, lange/korte bukser og bluser).  
- Sovepose *eller* dyne + hovedpude.  
- Liggeunderlag *eller* luftmadras + pumpe.  
- Toiletsager (tandbørste, tandpasta, deodorant, kam/børste, voks, shampoo).  
- Håndklæde.  
- Penge.

Medbring desuden *det gode humør!*

**Du må *ikke* medbringe:**

- Køkkenudstyr som køleskab, køletaske med 230v tilslutning, elkedel, ovn, toaster, mv.

- Mad og drikkevare  
- Aktivt netværksudstyr som router, Access Point mv.

**Yderligere information:**

**Aldersgrænse:**

Bemærk venligst, at der er en aldersgrænse på 12 år. Yngre deltagere skal være ifølge med en voksen.

**Skal man være tilstede fra start til slut?**

* Nej, man må naturligvis deltage så meget eller så lidt, som man har lyst til.
* Det er også tilladt at overnatte hjemme, vi stiller blot soveplads til rådighed for alle deltagere.

**Tryghed og sikkerhed er vigtigt for os:**

* Vores bordopsætning i hallen og brug af sovelokaler er godkendt af brandmyndighed.
* 1 gang i timen gås der brandvagt, døgnet rundt.
* Vi kan førstehjælp.
* Der er altid mindst én vågen voksen til stede ved arrangementet, døgnet rundt, som du kan henvende dig til.
* Det er tilladt at få besøg af gæster under arrangementet, læs mere herunder.

**Må jeg medbringe min egen stol?**

Ja, det må du gerne, men er der hjul på stolen, skal du medbringe et stoleunderlag af plastik, så gulvet ikke tager skade.

**Gæst:**

Det er tilladt at komme på besøg, som gæst, under vores arrangementer. For gæster gælder følgende:

* Besøgstiden er fra kl. 12:00 til 22:00.
* Som gæst er der ikke afsat særlig plads til dig, så vis hensyn.
* Gæster kan *ikke* overnatte, da vi kun sørger for soveplads til vores deltagere.

Bemærk, det er fortsat tilladt at aflevere eller afhente deltagere på alle tider af døgnet.

**Rygning, alkohol og euforiserende stoffer:**

Som det fremgår af vores regelsæt, gælder at:

* Rygning foregår kun udenfor bgningen.
* Det er ikke tilladt at medbringe, indtage, eller være påvirket af alkohol eller euforiserende stoffer. Deltagere vil øjeblikkeligt blive bortvist, hvis denne regel overtrædes. Det har endnu ikke været nødvendigt at bortvise nogen på grund af denne regel.

**Mad- og drikkevarer:**

Som det fremgår af vores regelsæt, er det ikke er tilladt at medbringe egne mad- og drikkevarer, disse kan købes i cafeen og kiosken.

**Rart at vide om mad- og drikkevarer:**

* Det er tilladt at tage ud i byen, eller hjem, for at spise.
* Fra vores cafe og kiosk sælger vi et bredt udvalg af varer.
* Vi er opmærksomme på, at mange gerne vil have et sundere alternativ, og arbejder løbende på at tilbyde sunde alternativer. Til frokost og aftensmad er der mulighed for at købe ikke bare pizza, men også salater mv.